Diari Oficial de la Generalitat Valenciana


Sumari del DOGV 5791, del 24-06-2008 (2008/7692)

RESOLUCIÓ de 12 de juny de 2008, del director de l'Entitat Pública de Transport Metropolità de València, relativa a l'excepció del règim de descans obligatori dels taxis de l'Àrea de Prestació Conjunta de València durant els caps de setmana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5791

Data del DOGV
:   24-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7692


Data del document
:   12-06-2008

Organisme emissor
:   Entitat Pública de Transport Metropolità de València

Tipus de document
:   Resolució

Anàlisi jurídica

 Descriptors 

:   * València
    * transport de viatgers
    * dia festiu
    * taxi
    * legislació
    * transport públic
    * jornada de treball
    * temps de descans

RESOLUCIÓ de 12 de juny de 2008, del director de l'Entitat Pública de Transport Metropolità de València, relativa a l'excepció del règim de descans obligatori dels taxis de l'Àrea de Prestació Conjunta de València durant els caps de setmana. [2008/7692]  
L'Orde de la conselleria d'Infraestructures i Transport, de 10 de desembre de 2004 (DOGV núm. 4.905, de 17 de desembre), possibilita exceptuar el règim de descans obligatori dels taxis de l'Àrea de Prestació Conjunta de València durant els caps de setmana, mitjançant una resolució del director de l'Entitat Pública de Transport Metropolità de València (eTM), i és preceptiva l'audiència del Consell d'Operadors del Taxi.  
Des de l'Entitat Pública de Transport Metropolità de València s'ha sotmés a la deliberació del Consell d'Operadors del Taxi, en la sessió de 2 de juny de 2008, la proposta d'exceptuar el descans obligatori durant certes hores les nits dels caps de setmana, a fi d'atendre la petició dels usuaris durant una franja horària en la qual es produïx una notable demanda de transport públic dins de l'Àrea de Prestació Conjunta de València. Dels comptatges realitzats es desprén la conveniència de reduir, respecte a la situació actual, el nombre d'hores en què la totalitat de la flota pot prestar servici. Així mateix, en el si de la reunió esmentada es va posar de manifest la conveniència de posar en pràctica esta excepció amb caràcter provisional, de manera que puga ser objecte d'aplicació d'acord amb la major o menor rendibilitat del servici que dependrà, al seu torn, de la relació entre l'oferta i la demanda, que continuaran sent objecte de seguiment i estudi.  
De conformitat amb el que disposen els articles 1.2 i 3.2 de l'Orde de la conselleria d'Infraestructures i Transport, de 10 de desembre de 2004, i els articles 3.2 i 23.2 dels estatuts d'esta entitat, aprovats per Acord del Consell de la Generalitat Valenciana, de 5 d'octubre de 2001 (DOGV núm. 4.105, d'11 d'octubre), amb un informe previ del Consell d'Operadors del Taxi en la sessió realitzada el 2 de juny de 2008, resolc:  
Primer  
Durant els caps de setmana, la prestació del servici per la totalitat de la flota podrà produir-se per a un horari comprés des de les 2:00 hores del diumenge fins a les 6:00 hores del diumenge i des de les 2:00 hores del dilluns fins a les 6:00 hores del dilluns.  
Segon  
La prestació del servici s'entén voluntària per a la meitat de la flota a què correspondria, en principi, descansar obligatòriament.  
Tercer  
La present resolució entrarà en vigor l'endemà de la publicació en el Diari Oficial de la Comunitat Valenciana.  
Quart  
Esta resolució deixa sense efecte, en l'apartat tercer, a la dictada el 29 de febrer de 2008 (DOCV 5.719, de 7 de març) així com a la dictada el 23 de desembre de 2004 (DOGV 4.912 de 28 de desembre).  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, cal interposar, en el termini d'un mes, comptador des de l'endemà a aquell en què tinga lloc la seua publicació, recurs d'alçada davant del conseller d'Infraestructures i Transport, com a òrgan competent per a la seua tramitació, o davant d'esta entitat, la qual el remetrà a l'òrgan competent per a resoldre'l. Tot això de conformitat amb el que disposen els articles 107 i següents de la llei esmentada i sense perjuí que puguen interposar-se qualssevol altres recursos que es creguen oportuns.  
Burjassot, 12 de juny de 2008.- El director: Aurelio López Martín.